2020. gada 9. jūnijā Rīkojums Nr. 308

Rīgā (prot. Nr. 40 47. §)

**Par Latvijas Republikas kandidatūrām dalībai Eiropas Ekonomikas un sociālo lietu komitejā**

1. Saskaņā ar Līguma par Eiropas Savienības darbību 300. panta otro daļu, Padomes 2015. gada 14. jūlija Lēmuma (ES) 2015/1157, ar ko nosaka Eiropas Ekonomikas un sociālo lietu komitejas sastāvu, 1. pantu un Ministru kabineta 2020. gada 19. maija noteikumu Nr. 302 "Kārtība, kādā atlasa Latvijas pārstāvjus dalībai Eiropas Ekonomikas un sociālo lietu komitejā" 22. punktu apstiprināt dalībai Eiropas Ekonomikas un sociālo lietu komitejā laikposmam no 2020. gada 21. septembra līdz 2025. gada 20. septembrim šādus kandidātus:

1.1. Baibu Miltoviču – pārstāvi grupā "Daudzveidība Eiropā";

1.2. Andri Gobiņu – pārstāvi grupā "Daudzveidība Eiropā";

1.3. Katrīnu Leitāni – pārstāvi grupā "Daudzveidība Eiropā";

1.4. Lindu Romeli – pārstāvi Darba ņēmēju grupā;

1.5. Egilu Baldzēnu – pārstāvi Darba ņēmēju grupā;

1.6. Vitāliju Gavrilovu – pārstāvi Darba devēju grupā;

1.7. Katrīnu Zariņu – pārstāvi Darba devēju grupā.

2. Ārlietu ministrijai līdz 2020. gada 12. jūnijam paziņot Eiropas Savienības Padomes ģenerālsekretāram par Latvijas Republikas izvirzītajām kandidatūrām dalībai Eiropas Ekonomikas un sociālo lietu komitejā.

Ministru prezidents A. K. Kariņš

Ārlietu ministrs E. Rinkēvičs